Румен Ченков
Поклон

chitanka.info

На габровското

благотворително дружество

„Майчина грижа“

Велик е инстинкта на майката,

създаваща във мъки живот.

Тя — Слънцето, Въздуха, Сянката

и често — през пропасти — брод.

Тя — кротката, нежна закрилница

и рамо, по трудния път,

надеждата наша и съдница!

Най-свиден в сърцето ни кът!

Не стигат понякога думите,

да кажем за нея добро.

Изплъзват се винаги нужните —

остава ни само едно:

да бъдем длъжници за болката,

при първия вдъх кислород.

Поклон пред инстинкта на майката,

даряващ ни щедро живот!

Поклон до земята пред жертвата

и кръста ви, майки, поклон!

За вас любовта си — най-святата —

да пазим, е дълг и закон!

1994 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.